Αποδέχομαι ολόκληρη την ευθύνη για το πώς εξελίχτηκε η ζωή μου.
Οι άνθρωποι λένε συνέχεια πόσο άδικος είναι ο κόσμος.
Κανείς δεν είπε ότι η ζωή είναι δίκαιη.
Ο κόσμος πρέπει να το αποδεχτεί αυτό.
Δεν έχει νόημα να σου μένει πικρία.
Έτσι είναι η ζωή.
ΜΕΤΑ ΤΗΝ ΕΠΑΝΑΦΟΡΑ ΤΗΣ ΘΑΝΑΤΙΚΗΣ ΠΟΙΝΗΣ ΣΤΙΣ ΗΠΑ ΤΟ 1976
ΠΕΡΙΣΣΟΤΕΡΑ ΑΠΟ 8.000 ΑΤΟΜΑ ΚΑΤΑΔΙΚΑΣΤΗΚΑΝ ΣΕ ΘΑΝΑΤΟ ΓΙΑ ΦΟΝΟ
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΘΑΝΑΤΟΠΟΙΝΙΤΗ 322534
Είμαι ο Τζέιμς Ρόμπερτσον, 54 ετών.
Είμαι στη φυλακή 37 χρόνια.
Τελείωσα την αρχική μου ποινή στα τέλη της δεκαετίας του '80.
Έχω και άλλες ποινές.
Δεν ξέρω καν πόσο είναι. Γύρω στα 100 χρόνια. Έφτασα στο σημείο που είπα: "Γάμα τα. Θα γίνω θανατοποινίτης".
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Φτάνοντας εκεί, πυροβόλησα μία φορά.
Κι όταν πλησίασα, έριξα άλλη μία.
Πυροβολήθηκε στο μάγουλο και η σφαίρα καρφώθηκε στο σαγόνι.
Τον οδήγησα πίσω από ένα γραφείο και τον μαχαίρωσα περίπου 25 φορές.
Δεν το πίστευα. Δεν μπορούσα να πιστέψω ότι είχα σκοτώσει κάποιον.
Δεν νιώθω άσχημα γι' αυτό.
Άρχισα να τον μαχαιρώνω, να μαχαιρώνω τον τύπο στον καναπέ.
Ο ΣΚΟΠΟΣ ΕΧΕΙ ΣΗΜΑΣΙΑ
ΣΩΦΡΟΝΙΣΤΙΚΗ ΥΠΗΡΕΣΙΑ
ΠΟΛΙΤΕΙΑΚΗ ΦΥΛΑΚΗ ΦΛΟΡΙΝΤΑ ΚΟΜΗΤΕΙΑ ΜΠΡΑΝΤΦΟΡΝΤ
ΤΟ 2008, Ο ΤΖΕΪΜΣ ΡΟΜΠΕΡΤΣΟΝ
ΣΤΡΑΓΓΑΛΙΣΕ ΜΕΧΡΙ ΘΑΝΑΤΟΥ ΤΟΝ ΦΡΑΝΚ ΧΑΡΤ
ΤΑ ΚΙΝΗΤΡΑ ΤΟΥ ΕΞΑΚΟΛΟΥΘΟΥΝ ΝΑ ΑΠΟΤΕΛΟΥΝ ΘΕΜΑ ΣΥΖΗΤΗΣΗΣ
Είχα αρκετά καλή παιδική ηλικία.
Τα πρώτα μου 12 χρόνια ήμουν στην ανατολική πλευρά του Ορλάντο.
Είχε μια...
ΤΖΕΪΜΣ ΡΟΜΠΕΡΤΣΟΝ
Ήταν κάπως...
Τότε, θύμιζε λίγο ύπαιθρο
αν και ήταν πολύ κοντά στην πόλη.
Από ό,τι θυμάμαι, μάλλον ανήκαμε
σε αυτό που λέγεται χαμηλή μεσαία τάξη.
Έχω ζήσει σε γειτονιές αποκλειστικά λευκών.
Έχω ζήσει σε μικτές γειτονιές.
Πήγα σε σχολεία μόνο με λευκούς
και πήγα σε σχολεία όπου το 90% ήταν μαύροι.
Έχω πάει παντού.
Στο γυμνάσιο, πολλές φορές δεν πήγαινα σχολείο.
Έκανα συνέχεια κοπάνες.
Το γούσταρα πολύ αυτό.
Μου άρεσε να είμαι στους δρόμους, να παίρνω ναρκωτικά,
να διασκεδάζω με φίλους. Κάπνιζα πολύ χόρτο.
Έπαιρνα και άλλα. Τριπάκια, PCP.
Έπαιρνα υπνωτικά χάπια, Βάλιουμ και κοκαΐνη. Τέτοια πράγματα.
Μπήκα πρώτη φορά στη φυλακή όταν ήμουν 12 χρονών, νομίζω.
Κυρίως έκλεβα. Παιδικά πράγματα, όπως ποδήλατα.
Τέτοια πράγματα.
Ήμουν 16 χρονών. Σύχναζα στους δρόμους
και έβλεπα ένα μέρος το οποίο μπορούσα να διαρρήξω
ή κάτι τέτοιο.
Για να βρω λεφτά για ναρκωτικά.
Υπήρχε μια μικρή επιχείρηση απέναντι από το σπίτι μου.
Είχα ήδη κάνει διάρρηξη και είχα κλέψει το στερεοφωνικό. Το πήγα στον ναρκέμπορο, για να πάρω ναρκωτικά.
Και ξαναπήγα να κλέψω κάτι ηχεία.
Με έπιασαν οι φύλακες ασφαλείας.
Άρχισα να παλεύω μαζί τους
και σκέφτηκα ότι είχα ένα μαχαίρι στην κάλτσα μου.
Προσπάθησα να το βγάλω για να τον μαχαιρώσω και να ξεφύγω,
αλλά δεν το έφτανα. Έπεσαν και οι δύο πάνω μου.
Γι' αυτό μπήκα φυλακή.
ΛΙΓΟ ΜΕΤΑ ΤΑ 17Α ΓΕΝΕΘΛΙΑ ΤΟΥ, Ο ΤΖΕΪΜΣ ΡΟΜΠΕΡΤΣΟΝ ΦΥΛΑΚΙΣΤΗΚΕ
ΓΙΑ ΔΙΑΡΡΗΞΗ, ΕΠΙΘΕΣΗ ΚΑΙ ΑΠΟΔΡΑΣΗ
Αρχικά ήταν ποινή δέκα ετών.
Και μετά...
Συνέβη κάτι.
Ήμουν στο σωφρονιστικό ίδρυμα Κρος Σίτι
και σκοτώθηκε κάποιος.
Δεν τον σκότωσα εγώ, κάποιοι άλλοι τύποι τον σκότωσαν,
αλλά έφαγα 15 χρόνια γι' αυτό.
Πήγα να αποδράσω μια φορά. Βγήκα στην αυλή
και κλότσησα έναν φρουρό. Πήγα να του πάρω το όπλο.
ΔΙΚΑΣΤΙΚΗ ΑΠΟΦΑΣΗ - ΠΟΙΝΗ
ΤΖΕΪΜΣ ΡΟΜΠΕΡΤΣΟΝ
ΑΠΟΠΕΙΡΑ ΑΠΟΔΡΑΣΗΣ ΟΚΤΩ ΧΡΟΝΙΑ
ΕΠΙΘΕΣΗ ΚΑΤΑ ΑΣΤΥΝΟΜΙΚΟΥ ΠΕΝΤΕ ΧΡΟΝΙΑ
Είναι και το ότι σ' εκείνο το σημείο,
είχα άσχημη συμπεριφορά.
Κι έφαγα πολλά χρόνια. Μαχαίρωνα διάφορους και τέτοια.
ΦΩΝΑΞΕ: "ΠΕΤΑ ΤΟ ΜΑΧΑΙΡΙ, ΤΣΙΚΕΝ ΧΕΝΤ"
"Ο ΤΖΙΝΙ ΚΕΙΤΟΤΑΝ ΜΠΡΟΣΤΑ ΣΤΟΝ 1-5-14 ΜΕΣΑ ΣΕ ΜΙΑ ΛΙΜΝΗ ΑΙΜΑΤΟΣ
ΜΟΥ ΟΡΜΗΣΕ ΕΝΩ ΚΟΙΜΟΜΟΥΝ ΚΑΙ ΑΡΧΙΣΕ ΝΑ ΜΕ ΜΑΧΑΙΡΩΝΕΙ
ΤΟ ΠΑΤΩΜΑ ΕΙΧΕ ΓΕΜΙΣΕΙ ΑΙΜΑ
Έμπλεκα συνέχεια σε καβγάδες
και έγινε και μια εξέγερση.
Το έκαναν θέμα με όλες αυτές τις μαλακίες.
"Αυτό είναι φρικτό, ήσουν σε μια εξέγερση"
και όλα αυτά. Τι διάολο περίμενες;
Έτσι;
Τέτοια πράγματα περιμένεις
να συμβαίνουν στη φυλακή, ρε φίλε. Φυλακή είναι.
Υπάρχουν πολλοί κακοί τύποι εδώ μέσα και φυσικά,
οι κρατούμενοι θα κάνουν τέτοια πράγματα. Με πιάνεις;
Αλλά θα πουν ότι εγώ είμαι ο ταραχοποιός. Εγώ είμαι ο κακός.
Με έβαλαν σε μια μακροχρόνια κατάσταση υψίστης ασφαλείας
όπου είσαι συνέχεια μέσα σε ένα κελί.
Μου τα πήραν όλα.
Την τηλεόραση, τα πράγματά μου.
Αυτό είναι βασανιστήριο, φίλε. ΣΤΕΝΗ ΕΠΙΤΗΡΗΣΗ
Ο ΕΓΚΛΕΙΣΜΟΣ ΚΡΑΤΟΥΜΕΝΟΥ ΧΩΡΙΣΤΑ ΑΠΟ ΤΟΝ ΓΕΝΙΚΟ ΠΛΗΘΥΣΜΟ
ΚΑΝΟΝΕΣ ΣΤΕΝΗΣ ΕΠΙΤΗΡΗΣΗΣ
ΑΠΟΜΟΝΩΣΗ ΩΣ ΚΑΙ 23 ΩΡΕΣ ΤΗΝ ΗΜΕΡΑ
ΕΒΔΟΜΑΔΙΑΙΑ ΑΣΚΗΣΗ: ΕΞΙ ΩΡΕΣ
Είσαι σε ένα κελί όλη μέρα.
Μπορεί να βγεις δυο φορές την εβδομάδα,
για δυο ώρες, και σε βάζουν σε ένα μικρό κλουβί σκύλου.
Χάνεις κάθε κίνητρο, φίλε.
Δεν σε βλέπει καθόλου ο ήλιος.
Πρέπει να ζω ταπεινωμένος κάθε μέρα.
Οι φρουροί σε ταπεινώνουν συνέχεια, σου φέρονται λες και είσαι σκατά.
Λες και είσαι ένα έντομο ή κάτι τέτοιο.
Είναι τρελό γιατί αυτοί που γουστάρουν είναι τα έντομα.
ΣΩΦΡΟΝΙΣΤΙΚΗ ΥΠΗΡΕΣΙΑ ΦΛΟΡΙΝΤΑ ΕΣΩΤΕΡΙΚΕΣ ΜΕΤΑΚΙΝΗΣΕΙΣ ΚΡΑΤΟΥΜΕΝΩΝ
ΠΟΛΙΤΕΙΑΚΗ ΦΥΛΑΚΗ ΦΛΟΡΙΝΤΑ
ΣΤΕΝΗ ΕΠΙΤΗΡΗΣΗ ΠΕΡΙΟΡΙΣΜΟΣ
Όποτε πας στην επιτροπή Στενής Επιτήρησης, πρώτα σου λένε
για κάτι που έκανες τη δεκαετία του 1980 ή του 1990.
"Έχεις κακό ιστορικό".
Εγώ λέω: "Τι σχέση έχει αυτό;"
Και λένε: "Αυτό είναι το μητρώο σου. Γι' αυτό λέγεται έτσι".
Ήταν δικαιολογία για να με έχουν σε στενή επιτήρηση.
Δεν φέρονται έτσι σε όλους τους κρατούμενους.
Μερικοί παίρνουν άδειες και βγαίνουν έξω στο συγκρότημα.
Με πιάνεις;
Εσύ κάθεσαι στο κελί όλη μέρα, φίλε.
Είναι απάνθρωπο. Είναι τρελό.
Χώνουν κάποιον σε ένα κελί
και του στερούν όλα τα δικαιώματά του,
για χρόνια και χρόνια,
και βλέπω άλλους να γλιτώνουν την απομόνωση.
Ήξερα ότι θα χρησιμοποιούσαν κάθε δικαιολογία για να με κρατήσουν.
Κάθε δικαιολογία.
Τελικά, εξοργίστηκα και είπα: "Θα σκοτώσω κάποιον".
Ήταν προμελετημένο. Ήθελα τη θανατική ποινή.
ΤΟ 2008, Ο ΤΖΕΪΜΣ ΡΟΜΠΕΡΤΣΟΝ ΜΕΤΑΦΕΡΘΗΚΕ
ΣΕ ΚΟΙΝΟ ΚΕΛΙ ΣΤΕΝΗΣ ΕΠΙΤΗΡΗΣΗΣ ΜΕ ΤΟΝ ΚΡΑΤΟΥΜΕΝΟ ΦΡΑΝΚ ΧΑΡΤ
Οπότε είπα: "Θα σκοτώσω τον συγκρατούμενό μου".
Ήμουν σίγουρος ότι ήμουν πιο δυνατός από αυτόν.
ΦΡΑΝΚ ΡΙΤΣΑΡΝΤ ΧΑΡΤ
Είχε κακοποιήσει παιδιά.
Και δεν ήθελα καθόλου να τον έχω στο κελί μου.
ΚΑΤΗΓΟΡΙΑ: ΑΣΕΜΝΗ ΠΡΑΞΗ ΜΠΡΟΣΤΑ ΣΕ ΠΑΙΔΙ
Πίστεψέ με, ήταν προμελετημένο. Τα πάντα.
Περίμενα να κάνει την περιπολία του ο φρουρός.
Ήξερα ότι είχα ένα περιθώριο περίπου 25 λεπτών.
Πήγα πίσω του και τον σκούντησα. Τον ξύπνησα.
Είχα δέσει μερικές κάλτσες
και είπα: "Άσε με να σε δέσω, αλλιώς θα σε σκοτώσω".
Και αυτός είπε: "Τίποτα από τα δύο".
Έτσι, άρχισα να παλεύω μαζί του.
Ήμουν πιο δυνατός και τον στραγγάλισα.
Μου πήρε περίπου...
Δεν ξέρω. Πέντε ή έξι λεπτά.
Ίσως τέσσερα λεπτά.
Δεν νιώθω άσχημα γι' αυτό.
Σου φαίνεται απίστευτο, έτσι;
Έφτασα σε ένα σημείο που είπα:
"Γάμα τα. Θα γίνω θανατοποινίτης".
Γάμα την απομόνωση.
Βαρέθηκα να ταπεινώνομαι κάθε μέρα. Γάμα τα.
Με κοιτάς και σκέφτεσαι: "Αυτός ο τύπος είναι τρελός".
Ο ΤΖΕΪΜΣ ΡΟΜΠΕΡΤΣΟΝ ΒΓΗΚΕ ΑΠΟ ΤΗ ΣΤΕΝΗ ΕΠΙΤΗΡΗΣΗ
ΤΗ ΜΕΡΑ ΠΟΥ ΔΟΛΟΦΟΝΗΣΕ ΤΟΝ ΦΡΑΝΚ ΧΑΡΤ
ΚΕΪΠ ΚΟΡΑΛ, ΦΛΟΡΙΝΤΑ
Γνώρισα τον Τζέιμς πριν από αρκετά χρόνια,
όταν έκανα τις γύρες μου στα κελιά περιορισμού.
Τον πρόσεξα γιατί είχε ένα πολύ θυμωμένο πρόσωπο.
ΑΝΝ ΟΤΓΟΥΕΛ ΝΟΣΗΛΕΥΤΡΙΑ ΦΥΛΑΚΗΣ
Καταλάβαινες αμέσως ότι εκείνος ο τύπος ήταν
μια χύτρα ταχύτητας έτοιμη να σκάσει.
ΣΩΦΡΟΝΙΣΤΙΚΗ ΥΠΗΡΕΣΙΑ
Δεν μιλούσε στους συγκρατούμενούς του,
δεν μιλούσε στο προσωπικό, δεν μιλούσε σε κανέναν.
Η σιωπή του ήταν κάτι που με τρόμαζε.
Και το βλέμμα του.
Δεν κοιτούσε προς εσένα, κοιτούσε μέσα σου.
Λέγομαι Ανν Ότγουελ
και δουλεύω στη φυλακή Σάρλοτ από το '92.
Είμαι νοσηλεύτρια εκεί,
και τότε δούλευα στο ιατρικό τμήμα,
φροντίζοντας τη Μονάδα Στενής Επιτήρησης και τον γενικό πληθυσμό.
Στη Στενή Επιτήρηση, αντιμετωπίζουμε πολλή απογοήτευση,
πολύ θυμό, πολλές απόπειρες αυτοκτονίας,
λόγω του ότι είναι απομονωμένοι.
Δεν έχουν τόσα τηλεφωνήματα,
δεν έχουν τόσες επισκέψεις που έχει ο γενικός πληθυσμός,
δεν έχουν την ίδια ελευθερία.
Μετά από λίγο καιρό, μερικοί κρατούμενοι επηρεάζονται.
Στο μεγαλύτερο μέρος της ημέρας κοιμούνται.
Αλλά αν πας στη Στενή Επιτήρηση τη νύχτα, είναι ξύπνιοι
και μαλώνουν μεταξύ τους.
Το ένα δωμάτιο και το άλλο, τους ακούς όλο το βράδυ.
Η Στενή Επιτήρηση είναι κάτι τελείως διαφορετικό.
Από τη στιγμή που ο Τζέιμς μπήκε στη φυλακή,
δεν του άρεσαν οι κανόνες και κανονισμοί του σωφρονιστικού συστήματος.
Δεν του άρεσαν οι κανόνες και οι κανονισμοί της Στενής Επιτήρησης.
Ωστόσο, ήθελε να γίνει θανατοποινίτης.
Οι κανόνες και οι κανονισμοί εκεί είναι πολύ απλοί.
Μπορούσε να τους υπομείνει.
ΣΩΦΡΟΝΙΣΤΙΚΟ ΙΔΡΥΜΑ ΣΑΡΛΟΤ
Η πτέρυγα θανατοποινιτών...
Είναι μεγάλη η διαφορά σε σχέση με τη Στενή Επιτήρηση.
Σαν να πηγαίνεις από τη φτωχογειτονιά στο Μπέβερλι Χιλς.
Έχουν δική τους τηλεόραση,
έχουν δικά τους σεντόνια, αν θέλουν,
το φαγητό είναι διαφορετικό, έχουν δική τους νοσοκόμα,
έχουν δικό τους χώρο άσκησης και είναι ήσυχα.
Στην πτέρυγα θανατοποινιτών δεν ακούγεται τίποτα.
Και, περιέργως,
υπάρχει μια συντροφικότητα ανάμεσά τους,
νιώθουν ότι είναι όλοι μαζί.
Η πτέρυγα είναι ένα ασφαλές λιμάνι γι' αυτούς.
Αλλά το άλλο είναι
ότι στο μυαλό τους, ξέρουν ότι δεν θα εκτελεστούν αύριο.
Ξέρουν ότι θα είναι εκεί για 25 χρόνια ίσως,
δηλαδή ξέρουν ότι δεν θα πάνε πουθενά αλλού.
Έχουν έρθει στο σπίτι τους.
Έτσι το βλέπει η πλειοψηφία.
Λατρεύουν την πτέρυγα των θανατοποινιτών.
Κάποιοι λένε ότι ο Τζέιμς σκότωσε τον Φρανκ Χαρτ
μόνο για να έχει καλύτερες συνθήκες διαβίωσης.
Πιστεύω ότι ένας κρατούμενος όπως ο Τζέιμς είναι πολύ ναρκισσιστής,
και ήθελε να γίνει θανατοποινίτης
για να δείξει σε όλους ότι τα κατάφερε.
Σαν να πηγαίνεις στην Ιατρική όταν αποφοιτείς.
Στο μυαλό του, κατάφερε και έφτασε στην πτέρυγα των θανατοποινιτών.
Είτε επειδή θα είχε τηλεόραση ή καλύτερο φαγητό,
κατάφερε να πάει εκεί λόγω της ναρκισσιστικής σκέψης του
ότι ήθελε να κάνει κάτι στη ζωή του
ώστε να το θυμούνται όλοι.
ΣΩΦΡΟΝΙΣΤΙΚΟ ΙΔΡΥΜΑ ΤΖΕΦΕΡΣΟΝ
Λέγομαι Ρόμπερτ Λιντς.
Για τέσσερα χρόνια ήμουν σε μονό κελί, στη Μονάδα Στενής Επιτήρησης 1,
και ξέρω καλά τι θα πει Στενή Επιτήρηση.
ΡΟΜΠΕΡΤ ΛΙΝΤΣ
ΠΡΩΗΝ ΣΥΓΚΡΑΤΟΥΜΕΝΟΣ ΤΟΥ ΡΟΜΠΕΡΤΣΟΝ
Ήμουν σε πολλές φυλακές με τον Τζέιμς Ρόμπερτσον. Τον "Τσίκεν Χεντ".
Είμαι σχεδόν βέβαιος ότι ξεκινήσαμε μαζί στα τέλη της δεκαετίας του '80,
στις φυλακές Σάμτερ.
Τον ξέρω καλά. Πολύ καλά.
Δεν ξέρω γιατί με αποκάλεσε φίλο του.
Τον θεωρώ σκουπίδι.
Δεν κάνουμε παρέα. Δεν τα πίνουμε μαζί.
Δεν είναι... θέλω να πω...
Δεν ξέρω γιατί είπε ότι είμαστε...
Ότι είμαι φίλος του ή ότι είναι φίλος μου.
Τα έκανα θάλασσα, κατέληξα στη φυλακή,
αλλά σας δίνω τον λόγο μου, έχει αξία.
Δεν θα τα βάλω με κάποιον ανυπεράσπιστο.
Αυτός δεν το βλέπει έτσι.
Αυτός πιστεύει...
Αν νομίζει ότι μπορεί να σου κάνει κάτι και να γλιτώσει, θα το κάνει.
Αν νομίζει ότι δεν θα γλιτώσει, δεν θα το κάνει.
Και για μένα, αυτό σημαίνει ότι είναι δειλός.
Το πρόβλημα του Τσίκεν Χεντ είναι το μαχαίρι του, η βία του.
Αν έχει ένα πρόβλημα, πιάνει το μαχαίρι του,
ενώ θα μπορούσε να δείρει κάποιον.
Δεν σκοτώνεις κάποιον χωρίς λόγο, κατάλαβες;
Αυτή είναι η πρώτη του σκέψη,
ότι θα βγάλει το μαχαίρι του, για ασήμαντους λόγους.
Ο Τζέιμς έχει βαθύτερα προβλήματα. Δεν είναι η φυλακή το θέμα.
Νομίζω ότι είχε προβλήματα όταν ήρθε εδώ.
Και απλώς ξέφυγε.
Αν δεν θέλεις να είσαι στην απομόνωση,
αρκεί να κάνεις αυτό που πρέπει.
Μόνο αυτό θέλουν να κάνεις.
Δεν σου ζητάνε... Δεν ζητάνε να κάνεις κάτι τρομερό.
Δεν θέλουν να κάνεις κάτι ξεχωριστό. Όλα αυτά...
Όταν πας στην απομόνωση, αρκεί να κάνεις αυτό που πρέπει,
για ένα συγκεκριμένο διάστημα.
Και μετά θα πουν: "Γύρνα στον γενικό πληθυσμό".
Οπότε το να λέει: "Όταν μιλάω για ό,τι έκανα τις δεκαετίες του '80 και του '90,
αυτό φέρνει τούτο ή προκαλεί εκείνο",
αυτό είναι δειλία, κάτι που...
δεν με εκπλήσσει σε αυτόν.
Μπορείς να έρθεις εδώ και να γίνεις καλύτερος ή χειρότερος.
Από σένα εξαρτάται. Εσύ επιλέγεις.
Μπορείς να έρθεις και να μείνεις για πάντα αν θέλεις.
Αρκεί να πάρεις ένα μαχαίρι και να καρφώσεις κόσμο,
να σκοτώσεις και δεν ξαναβγαίνεις.
Ο Τσίκεν Χεντ δεν θα αλλάξει ποτέ.
Πάντα θα αποτελεί απειλή.
Θα είναι απειλή για την ασφάλεια.
Πάντα θα είναι απειλή για τους γύρω του,
πάντα θα είναι απειλή για τον εαυτό του.
Αν δεν θέλει να ζει, αν έχει βαρεθεί να ζει,
αρκεί να ανέβει στην πάνω κουκέτα του κελιού.
Πήδα! Βούτα με το κεφάλι.
Αν έχεις βαρεθεί, βούτα. Κατάλαβες;
Πάρε το ξυράφι σου και αυτό ήταν.
Αυτό κάνεις όταν βαρεθείς να ζεις.
Αυτός είναι ακόμα ζωντανός.
Δεν έχει βαρεθεί να ζει.
ΠΟΡΤ ΣΑΡΛΟΤ, ΦΛΟΡΙΝΤΑ
Όταν πρωτοήρθε σ' εμένα ο Τζέιμς και μου είπε τι ήθελε,
ότι ήθελε τη θανατική ποινή, αναρωτήθηκα: "Γίνεται αυτό;"
Μπορεί να ζητήσει κανείς θανατική ποινή;
Πρώτη φορά μου συνέβαινε κάτι τέτοιο.
ΤΟ 2009, Ο ΤΖΕΪΜΣ ΡΟΜΠΕΡΤΣΟΝ ΚΑΤΗΓΟΡΗΘΗΚΕ
ΓΙΑ ΤΟΝ ΦΟΝΟ ΤΟΥ ΦΡΑΝΚ ΧΑΡΤ
ΑΛΛΑ ΔΕΝ ΚΑΤΑΔΙΚΑΣΤΗΚΕ ΑΥΤΟΜΑΤΩΣ ΣΕ ΘΑΝΑΤΟ
ΤΑ ΕΠΟΜΕΝΑ ΤΡΙΑ ΧΡΟΝΙΑ
Ο ΡΟΜΠΕΡΤΣΟΝ ΔΙΕΞΗΓΑΓΕ ΝΟΜΙΚΗ ΜΑΧΗ ΓΙΑ ΝΑ ΓΙΝΕΙ ΘΑΝΑΤΟΠΟΙΝΙΤΗΣ
Είμαι ο Μαρκ Ντεσίστο,
δικηγόρος του Τζέιμς Ρόμπερτσον, που βρίσκεται αριστερά μου.
Είναι ο εναγόμενος. Ο αριθμός της υπόθεσης είναι 09812F.
"Έδωσα εντολή στον δικηγόρο μου, Μαρκ Ντεσίστο, η οποία ισχύει ακόμα,
ώστε να ζητήσει τη μετατροπή της κατηγορίας σε φόνο πρώτου βαθμού
και να ζητήσει την ποινή του θανάτου".
ΕΝΟΡΚΗ ΚΑΤΑΘΕΣΗ ΤΖΕΪΜΣ ΡΟΜΠΕΡΤΣΟΝ
Ήμουν ο πέμπτος δικηγόρος του Ρόμπερτσον.
Είχε άλλους τέσσερις πριν από μένα.
Ο τελευταίος δικηγόρος παραιτήθηκε γιατί αναπτύχθηκε κάποια έχθρα
σχετικά με το θέμα της θανατικής ποινής.
Όλοι οι δικηγόροι του είπαν ότι ήταν προσγειωμένος τύπος
και τα πήγαιναν καλά.
Δεν ήταν ενοχλητικός ή βίαιος στις επαφές του μαζί τους.
Είπαν μόνο ότι ήταν αποφασισμένος για τη θανατική ποινή,
ότι δεν ήθελε να τους ακούσει
και ότι αυτό δεν το συζητούσε.
Η πρώτη μας συνάντηση είχε διάρκεια περίπου 15-20 δευτερόλεπτα.
Ήταν στο κρατητήριο του δικαστηρίου.
Του συστήθηκα, του είπα ότι θα έχω την υπόθεση και ρώτησα αν αληθεύει ότι ήθελε τη θανατική ποινή.
Είπε "Ναι" και του είπα ότι θα μιλήσουμε σύντομα. Ήταν πολύ σύντομο. Δεν ήξερα πώς να τον αντιμετωπίσω,
τι να περιμένω στην πρώτη μας συνάντηση.
Αλλά υποθέτω ότι φαινόταν χαρούμενος που θα αναλάμβανα την υπόθεση.
Ήξερα ότι ο κύριος Ρόμπερτσον ήταν για καιρό στη Στενή Επιτήρηση.
Άλλοι πελάτες μου
είχαν μείνει εκεί το πολύ οκτώ με εννιά μήνες.
Δεν ήξερα κανέναν εκτός του Ρόμπερτσον
που να είχε περάσει σχεδόν όλη του τη ζωή σε Στενή Επιτήρηση.
Φαντάζομαι ότι καταστρέφει το μυαλό σου.
Σίγουρα επηρεάζει την ψυχή σου με κάποιο τρόπο.
Δεν πιστεύω ότι έχει βοηθήσει κανέναν.
Φυσικά, πολλοί με αμφισβήτησαν από την αρχή
και αναρωτιούνταν γιατί ζητάει τη θανατική ποινή
και αν πίστευα ότι ήταν παράφρων ή όχι.
Πριν αναλάβω την υπόθεση, η γραμμή υπεράσπισης
που εξέταζε ο τέταρτος δικηγόρος που ανέλαβε την υπόθεση
ήταν η επίκληση παράνοιας.
Νομικά, με την παράνοια, πρέπει να καθορίσεις
αν ο κατηγορούμενος ξεχωρίζει
το σωστό και το λάθος όταν διαπράττει το έγκλημα.
Η πολιτεία καθορίζει την κατάσταση του κατηγορούμενου
με την εξέτασή του από δύο γιατρούς.
Ο ψυχολόγος και ο ψυχίατρος συμφώνησαν ότι ο κύριος Ρόμπερτσον δεν ήταν παράφρων
όταν διέπραξε το έγκλημα,
και ο δικαστής υιοθέτησε τα ευρήματα των γιατρών.
ΤΟ 2012, Η ΣΩΦΡΟΝΙΣΤΙΚΗ ΥΠΗΡΕΣΙΑ ΤΗΣ ΦΛΟΡΙΝΤΑ ΔΙΑΤΑΧΘΗΚΕ
ΝΑ ΕΤΟΙΜΑΣΤΕΙ ΜΙΑ ΕΡΕΥΝΑ ΠΡΟ ΤΗΣ ΚΑΤΑΔΙΚΗΣ ΓΙΑ ΤΟΝ ΤΖΕΪΜΣ ΡΟΜΠΕΡΤΣΟΝ
Η ΕΚΘΕΣΗ, ΓΝΩΣΤΗ ΚΑΙ ΩΣ ΕΠΚ,
ΕΠΑΙΞΕ ΒΑΣΙΚΟ ΡΟΛΟ ΣΤΟΝ ΚΑΘΟΡΙΣΜΟ ΤΗΣ ΤΥΧΗΣ ΤΟΥ ΡΟΜΠΕΡΤΣΟΝ
ΤΗ ΣΥΝΕΤΑΞΕ Ο ΜΑΪΚ ΓΚΟΤΦΡΙΝΤ
Όλοι έχουν μια ιστορία να πουν.
Όλοι κάνουν κάτι σωστό, όλοι κάνουν κάτι λάθος.
Η έρευνα προ της καταδίκης εξετάζει τον Τζέιμς Ρόμπερτσον
ως άνθρωπο και όχι ως κατάδικο.
Θα τη διαβάσουν όλοι όσοι εμπλέκονται στην υπόθεση...
και σκιαγραφώ όσα δεν ξέρουν γι' αυτόν τον κρατούμενο,
δηλαδή το κοινωνικο-οικονομικό υπόβαθρό του.
Ποιοι είναι οι γονείς του; Πού πήγε σχολείο;
Τι μόρφωση είχε;
Καταχρήσεις αλκοόλ και ναρκωτικών, ψυχολογική υποστήριξη.
Αυτό προσπαθεί να κάνει η έρευνα, με τη συνεργασία του ατόμου.
"Πες μου την ιστορία σου".
Μίλησα με τον Τζέιμς Ρόμπερτσον.
Ήμουν πολύ ειλικρινής, του είπα ποιος είμαι
και γιατί πήγα στη φυλακή να του μιλήσω.
Ένιωσα ότι συνεργαζόταν, δεν φερόταν άσχημα
και δεν με έκανε να νιώσω άβολα.
Μιλήσαμε για μία ή μιάμιση ώρα.
Η βία είναι μέρος του Τζέιμς Ρόμπερτσον
επειδή η βία ήταν μέρος της ανατροφής του.
ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ
ΟΙΚΟΓΕΝΕΙΑΚΟ ΙΣΤΟΡΙΚΟ ΙΣΤΟΡΙΚΟ ΓΑΜΩΝ
Προβλήματα με τη μητέρα και τον πατέρα του.
Εξήγησε ότι αντιμετώπισε αλλαγές,
διαζύγιο γονιών, ξαναπαντρεύτηκαν, ξαναχώρισαν, αλκοόλ. Ναι.
Ήταν όλα εκεί και έβραζαν.
Και φυσικά, εκείνο σε οδηγεί
σε αυτό, στον φάκελο με τις παλιότερες καταδίκες του.
Και είναι μεγάλος φάκελος.
ΙΣΤΟΡΙΚΟ ΕΓΚΛΗΜΑΤΩΝ (ΕΦΗΒΟΥ/ΕΝΗΛΙΚΟΥ)
Στον Ρόμπερτσον υπάρχει ένα μοτίβο βίας, το οποίο ξεκινά αργά.
Στα 12 του, κλέβει από ένα κατάστημα.
Παιδικά πράγματα, έτσι;
Αλλά μετά προχωρά σε διάρρηξη.
Και μετά, αν και τον στέλνουν σε σχολείο αρρένων, δεν ελέγχεται πια.
Είναι αδύνατο να τον αντιμετωπίσεις.
Κοπάνες, καβγάδες.
Η βία αυξάνεται.
Και τον ακολούθησε ως τη μέρα που στάθηκε μπροστά σε έναν δικαστή
στην κομητεία Όραντζ και καταδικάστηκε σε δεκαετή φυλάκιση.
Το ενδιαφέρον είναι πως όταν απαγγέλθηκαν κατηγορίες,
ούτε καν είχε κλείσει τα 17, ήθελε ακόμα 15 μέρες.
Αναρωτιέμαι αν το δικαστήριο μπορούσε να επιλέξει κάτι άλλο,
γιατί στο δικαστήριο ανηλίκων σκοπός είναι η επανένταξη.
Στο δικαστήριο ενηλίκων, όχι πάντα. Είναι μάλλον η τιμωρία.
Και αυτή ήταν η τιμωρία του.
Αλλά το συσσώρευσε, δεν συμμορφώθηκε,
και διέπραξε πολλά εγκλήματα μέσα στη φυλακή.
Οι 79 πειθαρχικές αναφορές μιλάνε μόνες τους.
Αλλά όταν έχεις επίθεση με θανατηφόρο όπλο, μία κατηγορία.
Μετά έφερε όπλο μέσα στις φυλακές.
Άοπλη επίθεση, απόπειρα επίθεσης και συμμετοχή σε ταραχές.
Είναι τα πάντα που θα μπορούσες να κάνεις λάθος.
Βρίσκεται στον χειρότερο τύπο εγκλεισμού, τη στενή επιτήρηση.
Μια φρικτή ύπαρξη μέσα στα τείχη, και δεν τον σταματά καθόλου.
Φουντώνει τη φωτιά, του δίνει νέα ενέργεια.
Πιστεύω ότι κάποιοι δεν θεραπεύονται με τη στενή επιτήρηση.
Γίνονται πιο σκληροί, χειρότεροι, επιθετικοί, επικίνδυνοι.
Και πιστεύω ότι ο Ρόμπερτσον ήταν τέτοιος άνθρωπος,
επειδή όσο έμενε στην απομόνωση, γινόταν χειρότερος.
Γινόταν πιο επιθετικός, υπολογιστικός και σκληρός.
Και πιστεύω ότι ο κρατούμενος Χαρτ, που ήταν στο ίδιο κελί το 2008,
ήταν ένα μέσο για τον σκοπό του.
Η σύσταση της έρευνας προ της καταδίκης,
η τελευταία στάση.
Μετά τη συγκέντρωση και ανάλυση όλων των στοιχείων,
αν κριθεί ένοχος,
η σύσταση θα είναι η θανατική ποινή.
Έκανα αυτή τη σύσταση για να ανταμείψω τον Τζέιμς Ρόμπερτσον;
Όχι, δεν το έκανα.
Δεν ανταμείβω αυτό το άτομο.
Ήταν μια φρικτή και σκληρή πράξη.
Οι επιβαρυντικές συνθήκες ξεπερνούν
τα ελαφρυντικά στοιχεία και επισύρουν τη θανατική ποινή.
ΣΤΙΣ 18 ΔΕΚΕΜΒΡΙΟΥ 2012
Ο ΤΖΕΪΜΣ ΡΟΜΠΕΡΤΣΟΝ ΚΑΤΑΔΙΚΑΣΤΗΚΕ ΣΕ ΘΑΝΑΤΟ
ΚΑΙ ΜΕΤΑΦΕΡΘΗΚΕ ΣΤΗΝ ΠΤΕΡΥΓΑ ΘΑΝΑΤΟΠΟΙΝΙΤΩΝ
Ρώτησα τον κύριο Ρόμπερτσον στην αρχή:
"Γιατί θέλεις τη θανατική ποινή;
Ποιο είναι το σκεπτικό σου;"
Η ΥΠΕΡΑΣΠΙΣΗ ΠΑΥΕΙ
Και είπε: "Γερνάω.
Κοιτάζω τον τύπο στο απέναντι κελί. Είναι 65 και χάνει την όρασή του.
Του κολλάνε πιο πολύ,
τον πειράζουν πιο πολύ οι άλλοι, οι φρουροί, οι κρατούμενοι.
Και δεν θέλω μια τέτοια ζωή. Δεν το θέλω αυτό καθώς θα γερνάω.
Μπορούσα να είμαι βίαιος,
αλλά τώρα βλέπω ότι θα υποστώ εγώ τη βία
και δεν θέλω να το ανεχτώ αυτό".
Γι' αυτό θέλει τη θανατική ποινή. Δεν θέλει να γεράσει και να γίνει στόχος.
Αξίζει συμπόνια ο Ρόμπερτσον; Ναι, νομίζω πως την αξίζει.
Προφανώς, αυτός ήταν το άτομο το οποίο διέπραξε το έγκλημα
που τον έστειλε στη φυλακή.
Αλλά πριν πάει στη φυλακή, ήταν ένας νεαρός,
ήταν ακόμα ένα παιδί στα μάτια μου, ήταν 17 και δεν τον ανέθρεψε κανείς.
Οι γονείς του ήταν αλκοολικοί και χρήστες ναρκωτικών.
Δεν είχε καθοδήγηση.
Αν αρχίσεις να τα αθροίζεις
και δεις όσα έχει περάσει,
ειδικά στην απομόνωση, ναι,
νομίζω ότι αξίζει λίγη συμπόνια.
Δεν τον βλέπω σαν ένα σατανικό άτομο που πρέπει να σκοτωθεί.
Είναι επιλογή του, το ξέρω.
Αλλά δεν τον βλέπω σαν κάποιον που δεν έχει καμία αξία.
Θα πάω στην εκτέλεσή του.
Αυτό είναι σίγουρο. Ήθελα να το κάνω από την αρχή.
Μάλλον θα είμαι το μόνο φιλικό πρόσωπο που θα αναγνωρίσει εκεί.
Δεν θέλω να θανατωθεί χωρίς να ξέρει ότι κάποιος ήταν εκεί
με το μέρος του ως το τέλος.
Θα είμαι στο ίδιο δωμάτιο και θα παρακολουθώ προσεκτικά,
και ό,τι κι αν ζητηθεί, θα είμαι εκεί.
Ο ΤΖΕΪΜΣ ΡΟΜΠΕΡΤΣΟΝ ΠΕΡΑΣΕ ΠΑΝΩ ΑΠΟ 37 ΧΡΟΝΙΑ ΣΤΗ ΦΥΛΑΚΗ
ΣΥΜΠΕΡΙΛΑΜΒΑΝΟΜΕΝΩΝ 20 ΧΡΟΝΩΝ ΕΓΚΛΕΙΣΜΟΥ ΣΕ ΣΤΕΝΗ ΕΠΙΤΗΡΗΣΗ
ΚΑΙ ΠΕΝΤΕ ΧΡΟΝΩΝ ΩΣ ΘΑΝΑΤΟΠΟΙΝΙΤΗΣ
ΚΑΤΑ ΤΗ ΔΙΑΡΚΕΙΑ ΑΥΤΗΣ ΤΗΣ ΠΕΡΙΟΔΟΥ
ΔΕΝ ΕΙΧΕ ΚΑΜΙΑ ΕΠΑΦΗ ΜΕ ΤΟΝ ΕΞΩ ΚΟΣΜΟ
ΚΟΜΗΤΕΙΑ ΓΚΡΙΝ, ΤΕΝΕΣΙ
Λέγομαι Ντάρελ Μόζερ. Μένω στο Γκρίνβιλ του Τενεσί.
Είμαι παντρεμένος, έχω τρία παιδιά.
Ο Τζέιμς Ρόμπερτσον είναι ξάδερφός μου.
Η μητέρα του και η μητέρα μου είναι αδερφές.
Μετακόμισα στο Τενεσί από τη Φλόριντα τον Αύγουστο του 2006.
Όταν μετακόμισα εδώ, τότε είδα πρώτη φορά χιόνι.
Η οικογένεια του Τζέιμς, οι γονείς του, για διάφορους λόγους,
τον ξέχασαν.
Τα δυο αδέρφια του έχουν 25 χρόνια να επικοινωνήσουν μαζί του.
Δεν προσπάθησαν καθόλου να τον βοηθήσουν οικονομικά.
Έστω και γράμματα μόνο να έστελναν, θα τον βοηθούσαν πολύ εκεί μέσα.
Δεν υπήρχε απολύτως καμία υποστήριξη.
Είμαι ο μόνος που έχει επαφή μαζί του τώρα.
Ο ΝΤΑΡΕΛ ΗΤΑΝ ΠΟΛΥ ΝΕΟΣ ΚΑΙ ΔΕΝ ΓΝΩΡΙΣΕ ΤΟΝ ΞΑΔΕΡΦΟ ΤΟΥ
ΠΡΙΝ ΕΚΕΙΝΟΣ ΦΥΛΑΚΙΣΤΕΙ
ΑΡΧΙΣΑΝ ΝΑ ΕΧΟΥΝ ΕΠΑΦΕΣ
ΕΝΑΝ ΧΡΟΝΟ ΑΦΟΤΟΥ Ο ΤΖΕΪΜΣ ΚΑΤΑΔΙΚΑΣΤΗΚΕ ΣΕ ΘΑΝΑΤΟ
Ήρθα σε επαφή με τον Τζέιμς το 2013 ή το 2014.
Θέλω να ευχαριστήσω τον Θεό γι' αυτό,
επειδή έβαλε στην καρδιά μου τη θέληση να επικοινωνήσω μαζί του.
Ήξερα ότι ήταν στη φυλακή, όχι ότι ήταν θανατοποινίτης.
Του έγραψα ένα γράμμα. Πρέπει να ήταν μισή σελίδα
και μετά από λίγο μου απάντησε.
Επικοινωνούμε εδώ και περίπου τέσσερα χρόνια.
Πέρασες ωραία σήμερα;
Όταν μπήκαμε στη ζωή του, έγραψε: "Ελπίζω να είστε πάντα στη ζωή μου.
Αλλά μάλλον θα είστε σαν τους άλλους,
που έρχονται για έναν ή δύο μήνες και μετά φεύγουν".
Θυμάμαι ότι έλαβα ένα γράμμα, μετά από έναν χρόνο,
που έγραφε: "Τώρα νιώθω άνετα, ξέρω ότι δεν θα με αφήσεις".
Πιο πολύ ξεχώριζαν οι κάρτες.
Είναι όλες από τον Τζέιμς.
Αυτή την κάρτα την έγραψε στη γυναίκα μου τη Ναόμι. Την αποκαλεί αδελφή του.
"Θέλω να δείξω την εκτίμησή μου για την υπέροχη δουλειά που κάνεις
στην ανατροφή τριών υπέροχων παιδιών.
Για τις θυσίες σου και επειδή είσαι μια καλή και τρυφερή μητέρα".
Παλιότερα, στο τέλος έγραφε: "Τα λέμε, Τζίμι".
Μετά άρχισε να γράφει: "Σ' αγαπάω, αδερφέ".
Και μετά: "Σ' αγαπάω, Ντάρελ". Τώρα γράφει: "Ο Θεός να σας ευλογεί"
ή "Ο Θεός να ρίχνει το φως του πάνω σας" και "Σας αγαπάω όλους πολύ".
Λες και η σκληρή του καρδιά έχει μαλακώσει.
Νομίζω ότι η αγάπη που του δείξαμε, που δεν την είχε ζήσει ποτέ,
άλλαξε όλη του τη ζωή. Από τότε που αρχίσαμε να επικοινωνούμε,
κάτι που ανέφερε συχνά είναι ότι δεν είχε ποτέ οικογένεια,
δεν αγάπησε ποτέ κάποιον και δεν τον αγάπησε κανείς.
"Δεν έχω ζήσει, έχω μόνο υπάρξει".
Δεν είχε ποτέ του μια δουλειά.
Ποτέ δεν ήταν πραγματικά με μια γυναίκα.
Δεν βίωσε πώς είναι να έχεις παιδιά, δεν παντρεύτηκε,
και όλα αυτά που κάνουμε στη ζωή μας, σε αυτόν τον κόσμο.
Αυτός είναι σε έναν διαφορετικό κόσμο.
Αν πιστεύω ότι χαράμισε τη ζωή του;
Ναι, νομίζω ότι είναι μια χαμένη ζωή.
Όλα ξεκίνησαν από τότε που ήταν μικρό παιδί.
Υπάρχουν γονείς, μητέρες και πατέρες εκεί έξω,
που λατρεύουν τα παιδιά τους,
αλλά οι δικοί του γονείς δεν ήταν έτσι.
Η ζωή του ήταν δύσκολη
και φυσικά, σύντομα πήγε φυλακή όταν ήταν 16 ή 17 ετών.
Δεν γεννήθηκε τέρας ή σατανικός.
Απλώς δεν αγαπήθηκε ποτέ.
Δεν είμαι σίγουρος πότε θα εκτελεστεί.
Αυτό εξαρτάται από την πολιτεία.
Του μίλησα σχετικά με το...
να βγει από την πτέρυγα θανατοποινιτών.
Για να έχει περισσότερο χρόνο μ' εμάς.
Αλλά ήμουν εγωιστής που το ζήτησα, γιατί προτιμά να τον εκτελέσουν
παρά να ζήσει άλλα 40 χρόνια στη φυλακή.
Σίγουρα θα είμαι εκεί.
Οπωσδήποτε. Χρειάζεται κάποιον εκεί.
Το έχω σκεφτεί αυτό.
Δεν θέλω να είμαι εκεί, αλλά ξέρω ότι με θέλει εκεί.
Μου είπε ότι δεν χρειαζόταν να πάω,
αλλά ξέρω ότι θα με ήθελε εκεί.
Και νομίζω ότι είναι σημαντικό.
65 ΗΜΕΡΕΣ ΜΕΤΑ ΤΗ ΣΥΝΕΝΤΕΥΞΗ
Η ΣΩΦΡΟΝΙΣΤΙΚΗ ΥΠΗΡΕΣΙΑ ΕΠΕΤΡΕΨΕ ΝΕΑ ΣΥΝΕΝΤΕΥΞΗ ΤΟΥ ΡΟΜΠΕΡΤΣΟΝ
Δεν μπορώ να εκφράσω με λόγια
τι ωραίο είναι να έχεις κάποιον που νοιάζεται για σένα.
Με καταλαβαίνεις; Είναι ωραίο συναίσθημα.
Με κάνει να νιώθω πολύ καλύτερα.
Με κάνει να μένω μακριά από μπελάδες, δεν θέλω μπλεξίματα.
Δεν θέλω να χάσω το προνόμιο να βγαίνω εκεί έξω
και να τον βλέπω. Με καταλαβαίνεις;
Είναι σαν ένα καρότο σε ένα ξύλο.
Σίγουρα είναι θλιβερό να τους βλέπω να φεύγουν.
Αποδέχομαι ολόκληρη την ευθύνη
για το ότι πέρασα όλη μου τη ζωή στη φυλακή.
Δέχομαι όλη την ευθύνη γι' αυτό. Καταλαβαίνεις τι εννοώ;
Δεν θα θυμώσω. Με πιάνεις;
Δεν νιώθω πικρία. Παλιά ένιωθα έτσι.
Από πικρία κατηγορούσα συνέχεια όλους τους άλλους
για το πώς εξελίχτηκε η ζωή μου.
Αλλά σταμάτησα να το κάνω αυτό.
Είναι θέμα αρχής.
Θα αντιμετωπίσω τις συνέπειες. Θα φερθώ σαν άντρας.
Δεν θέλω να ακούω άλλους να κλαίγονται και να κατηγορούν τον κόσμο
για τα προβλήματά τους.
Η ζωή δεν είναι πάντα δίκαιη.
Οι άνθρωποι λένε συνέχεια πόσο άδικος είναι ο κόσμος.
Κανείς δεν είπε ότι η ζωή είναι δίκαιη,
δεν υπάρχει κανείς σε ένα σύννεφο, με μανδύα και ραβδί,
που να λέει: "Θα τα κάνω όλα δίκαια". Δεν είναι έτσι, φίλε.
Ο κόσμος πρέπει να το αποδεχτεί αυτό.
Πάντα προσπαθείς να κάνεις τον κόσμο καλύτερο,
ένα καλύτερο μέρος,
αλλά ξέρεις ότι τίποτα δεν είναι τέλειο.
Εύχομαι μόνο αυτοί οι φύλακες
να έφτιαχναν ένα πιο ανθρώπινο σύστημα.
Να βγαίνουν στον πληθυσμό όλοι οι κρατούμενοι.
Θα ήμουν πολύ πιο λογικός τώρα
αν δεν ήμουν κλεισμένος σε ένα κελί τόσα χρόνια.
Είμαι έτοιμος, φίλε. Έτοιμος να φύγω. Σταμάτησα την έφεσή μου.
Είμαι έτοιμος να φύγω, φίλε. Ήμουν έτοιμος.
Την προηγούμενη φορά που ήσουν εδώ, με ρώτησες:
"Πώς θα νιώθεις σε δυο χρόνια από τώρα;"
Είμαι έτοιμος, φίλε.
Τελείωσε, φίλε. Εξέτισα την ποινή μου.
Είναι σαν να παίρνω μετάθεση. Τελείωσε.
Νιώθω σαν να τους ξεγελάω.
Αλλά η λίστα είναι πολύ μεγάλη.
Υπάρχουν πάνω από εκατό θανατοποινίτες
που περιμένουν, οπότε δεν έχω ιδέα πόσο...
Μπορεί να περάσει καιρός.
Μπορεί να είναι γρήγορο. Δεν ξέρω.
Ξέρω ήδη πώς το κάνουν, την όλη διαδικασία.
Έρχονται, σε βάζουν σε κάτι σαν...
σαν νάρθηκα που τυλίγουν γύρω σου για να μην κουνάς τα χέρια,
επειδή νομίζουν ότι θα αρχίσεις να παλεύεις,
κάτι που δεν θα έκανα.
Αλλά αυτό... δεν ξέρω.
Ίσως θέλουν να το κάνουν πιο δραματικό.
Να το κάνουν εντυπωσιακό, σαν να δένουν τον Χάνιμπαλ Λέκτερ ή...
Τέλος πάντων, δεν ξέρω. Αλλά...
ξέρεις, δεν έχω πρόβλημα. Απλώς σου καρφώνουν μια βελόνα.
Προτιμώ να μου καρφώσουν μια βελόνα
παρά την ηλεκτροπληξία.
Αλλά δεν με νοιάζει.
Όλα αυτά που διαβάζεις στις εφημερίδες
ότι σε σκοτώνουν με απάνθρωπο τρόπο,
αυτά είναι μαλακίες.
Έλα τώρα. Σου κάνουν ένεση ένα χημικό
που σε κοιμίζει. Δεν έχεις ιδέα τι γίνεται.
Δεν νιώθεις τίποτα.
Μια τελευταία ερώτηση είναι
αν έχεις ένα σύντομο μήνυμα που θέλεις να μεταδώσεις
ή αν θα ήθελες να σε θυμούνται κάπως, τι θα έλεγες;
Κάποιος που λέει πάντα την αλήθεια.
Με πιάνεις;
Ο ΤΖΕΪΜΣ ΡΟΜΠΕΡΤΣΟΝ ΑΝΑΜΕΝΕΙ ΑΚΟΜΑ
ΤΗΝ ΗΜΕΡΟΜΗΝΙΑ ΕΚΤΕΛΕΣΗΣ ΤΟΥ